Awdjo: 'Il-Maltin karitattivi... iżda mhux biżżejjed'
Li l-Maltin huma karitattivi m'hemmx dubju. Biżżejjed wieħed iħares lejn il-maratoni ta' ġbir ta' fondi li dejjem jirċievu donazzjonijiet sbieħ. Iżda il-karità hija donazzjonijiet ta' flus biss? Il-Ħadd 14 t'April, il-Knisja se tiċċelebra Jum il-Karità. Lawrence Mangion, is-Segretarju tal-kumitat organizzattiv isostni li l-karità ma tieqafx ma' donazzjonijiet ta' flus biss. Kif jixhed l-eżempju ħaj ta' Papa Franġisku. Fost l-oħrajn semma l-mod kif il-Maltin iħarsu lejn dawk ta' ġilda b'kulur differenti. Mill-offerti li jinġabru waqt il-quddiesa tas-Sibt filgħaxija u tal-Ħadd, 13-14 t'April, se jibbenefikaw id-djar tat-tfal, id-djar tal-anzjani, Dar Pirotta, Id-Dar tal-Providenza, Segretarjat Emigranti, Segretarjat Assistenza Soċjali u Aġenzija CARITAS. Wieħed jista' ukoll iżur il-fergħat tal-banek APS, Bank of Valletta u HSBC u jagħmel l-offerta tiegħu. Bil-kooperazzjoni sħiħa ta' Radju RTK, se jintużaw l-istess kontijiet bankarji li jintużaw fil-Kampanja RTK – Familji fil-Bżonn. APS Account 105 43110022 BOV Account 400 10162286 HSBC Account 033 157108050